Diari Oficial de la Generalitat Valenciana


Sumari del DOGV 7787, del 20-05-2016 (2016/3282)

Notificació de la sentència dictada en el procediment de modificació de mesures número 2002/2014.
-------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3282


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 2002/2014. [2016/3282]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació de mesures del supòsit contenciós número 002002/2014, seguides a instàncies de Manuel Borreguero García contra Carolina Gabín Rodríguez, en situació de rebel·lia, en les quals, amb data 23 de març de 2016, s'ha dictat la sentència la part dispositiva de la qual diu així:  
  
«Dispositiva  
Estime la demanada interposada per Manuel Borreguero García contra Carolina Gabín Rodríguez, i dispose la modificació de les mesures definitives que regeixen entre les parts, en els apartats següents:  
  
- Els fills menors del matrimoni quedaran subjectes a la pàtria potestat d'ambdós progenitors, i exercirà la guarda i custòdia dels menors el seu pare, Manuel Borreguero García.  
- Carolina Gabín Rodríguez podrà gaudir d'un règim de visites amb els seus fills quan es trobe a Espanya, que s'establirà per acord entre les parts, i podrà igualment comunicar-se telefònicament o per altres mitjans amb els menors, respectant els seus horaris escolars i de descans.  
  
- Com a pensió alimentària a favor dels fills comuns menors d'edat, la mare, Carolina Gabín Rodríguez, entregarà al pare, en el compte corrent que designe el progenitor, dins dels cinc primers dies del mes, la quantitat de 200 euros mensuals (100 - per cada fill), que s'actualitzaran anualment d'acord amb les variacions que experimente l'índex general de preus al consum que publique l'Institut Nacional d'Estadística o l'organisme que el substituïsca, i cessa l'obligació de Manuel Borreguero García de pagar la pensió d'aliments.  
  
Aniran a càrrec d'ambdós progenitors, a mitges, les despeses extraordinàries dels dos fills, en les condicions aprovades en la sentència.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que s'haurà de fer per escrit en el termini de 20 dies, amb la indicació de la infracció comesa segons el parer de la persona recurrent, i cal adjuntar el resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no efectua el dipòsit serà esmenable el defecte en el termini de dos dies, i no s'admetrà a tràmit si no l'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a la demandada, Carolina Gabín Rodríguez, en situació de rebel·lia i parador ignorat, expedisc i firme aquest edicte.  
  
València, 9 de maig de 2016.- La lletrada de l'Administració de Justícia: Alicia Ordeig Rabadán.